RADAR: Ο ΑΓΡΥΠΝΟΣ ΦΡΟΥΡΟΣ: ΜΙΧΑΛΗ ΜΕΣ ΤΗ ΦΟΥΡΙΑ ΣΟΥ, ΜΑΖΕΨΕ ΤΑ «ΚΟΥΜΠΟΥΡΙΑ» ΣΟΥ
στο Ελληνικό Καφενείο
“Πωλούνται στην Ομόνοια τα Καλάσνικωφ, αυτά που απειλούν χιλιάδες ζωές και σε μας είναι ακόμα πλημμέλημα η οπλοκατοχή”
Τάδε έφη Μ. Χρυσοχοϊδης
Τι θέλει να πει ο «ποιητής προστασίας του πολίτη»?
Η ΧΡΗΣΗ του όπλου είτε ως μέσο απειλής, είτε ως μέσο αφαίρεσης της ανθρώπινης ζωής είναι κακούργημα αιώνες τώρα.
Μαθαίνουμε λοιπόν από τον «ποιητή προστασίας του πολίτη» ότι οι κατώτερες μορφές ζωής που ΔΕΝ διστάζουν να κάνουν προμελετημένη κακουργηματική ΧΡΗΣΗ ενός όπλου, θα ματαιώσουν τα σχέδιά τους επειδή η κατοχή θα γίνει και αυτή κακούργημα. Αν δηλαδή σε κάποιο ανθρωπόμορφο σκουλήκι μπει η ιδέα ότι πρέπει να αφαιρέσει ανθρώπινη ζωή, για οποιοδήποτε λόγο, θα κωλώσει, τρέμοντας από φόβο στην ιδέα της «κατοχής» του μέσου που θα χρησιμοποιήσει
Τους κατατρομάξατε όλους μεγάλε ποιητά. Από απλούς μπράβους της νύχτας, μέχρι ληστές τραπεζών και μεγάλους τρομοκράτες. Έχουν χάσει τον ύπνο τους, έχετε γίνει ο εφιάλτης τους…Οι επίδοξοι ληστές τρέμουν στην ιδέα ότι κατά την διαδρομή προς την τράπεζα μπορεί να τους πιάσουν με σιδερικό, και η αγωνία των επίδοξων δολοφόνων είναι πώς θα πλησιάσουν το θύμα τους έχοντας πάνω τους κουμπούρι. Ήδη ετοιμάζονται να βγουν στην σύνταξη…
Τι άλλο μας λέει ο «ποιητής προστασίας του πολίτη»?
Ότι τα όπλα πωλούνται στην διασημότερη και κεντρικότερη πλατεία της χώρας, και ότι φυσικά οι αγοροπωλησίες τους θα τερματιστούν αν η κατοχή του αντικειμένου της συναλλαγής γίνει κακούργημα. Ότι δηλαδή το πανηγύρι διακίνησης όπλων θα τερματιστεί, όχι επειδή θα το τερματίσουν οι καθ΄ύλιν αρμόδιες διωκτικές αρχές, «μπουζουριάζοντας» τους εμπλεκόμενους αλλά επειδή θα τρομάξουν οι αγοραστές και οι πωλητές που συμμετέχουν σε αυτό, επειδή αν τους πιάσουν με κουμπούρι θα διωχθούν για κακούργημα
Λες και τα κουμπούρια τα αγοράζουν για επιτοίχια διακόσμηση στα σπίτια τους.
«Τι λες αγάπη μου, αυτή η γωνιά πάνω στο τζάκι δεν θα ήταν ομορφότερη αν κρεμούσαμε ένα καλάσνικώφ?»
« Ναι αγάπη μου, πάρε την κάρτα μου και άντε αύριο στην Ομόνοια να αγοράσεις ένα»
Υπάρχει μεγαλύτερη και τρανότερη παραδοχή ανικανότητας και ανεπάρκειας?
Για θυμηθείτε και τα λαμπρά αστέρια της προηγούμενης κυβέρνησης. Μόλις την κοπάνησε ο Παλαιοκώστας, αποφάσισαν πως έπρεπε να τερματιστεί η ανωνυμία στα κινητά. ΔΕΝ μπορώ να ελέγξω σε αυστηρά περιορισμένο χώρο μια χούφτα κρατούμενους, διότι είμαι ηλίθιος και ανίκανος, και επομένως τερματίζω την ανώνυμη χρήση κινητών σε πανελλαδικό επίπεδο !!!
Τότε είχαμε γαλάζιες απαγγελίες ηλιθιοτήτων, που τις κριτικάριζαν οι πράσινοι κριτικοί ποίησης. Σήμερα συνεχίζουν οι πράσινοι ξεχνώντας φυσικά τα μέτρα των προηγούμενων που μέχρι χθες τα κατέκριναν
Μεγάλε «ποιητά προστασίας του πολίτη» εσείς δεν κατακρίνατε τα μέτρα περί ανωνυμίας στην κινητή τηλεφωνία? Γιατί ξαφνικά δεν βγάζετε άχνα για αυτά?
Τι είναι ευκολότερο να αλλάξετε την συμφωνία με την COSCO, ή να καταργήσετε τον νόμο περί ανωνυμίας που πέρυσι ΕΣΕΙΣ κατακρίνατε και που φέτος ξεχάσατε ότι υπάρχει?
Μεγάλε «ποιητά προστασίας του πολίτη» εσείς δεν χαρακτηρίζατε τα μέτρα αυτά ως ομολογίες ανικανότητας? Γιατί ξαφνικά κάνετε τα ίδια?
Μεγάλε «ποιητά προστασίας του πολίτη» γνωρίζετε ότι αν κάνετε την οπλοκατοχή κακούργημα, οι μισοί Κρητικοί συμπατριώτες μας θα πρέπει να πάνε ισόβια φυλακή?
Μεγάλε «ποιητά προστασίας του πολίτη» εσείς δεν γελάγατε όταν ο «Βατοπεδινός Φαλακρός Ποιητής» έδινε συνεντεύξεις τύπου με το κουμπούρι στο χέρι, ΠΑΡΑΚΑΛΩΝΤΑΣ τους Κρητικούς να παραδώσουν τα όπλα τους?
Μεγάλε «ποιητά προστασίας του πολίτη» γνωρίζετε ότι αν κάνετε την οπλοκατοχή κακούργημα, θα πρέπει να κατασκευάσετε νέες φυλακές για να χωρέσουν οι συλλέκτες και οι κάτοχοι οικογενειακών κειμηλίων που δεν είναι ικανοί να πειράξουν ούτε γάτα?
Μεγάλε «ποιητά προστασίας του πολίτη» γνωρίζετε ότι τα παράθυρα της Ελληνικής νομοθεσίας είναι περισσότερα από τους νόμους τους ίδιους, επιτρέποντας στους εκλεκτούς του συστήματος να είναι μόνιμα έξω, είτε έχουν κάνει κακουργήματα είτε όχι? Πάρτε για παράδειγμα, τον γνωστό κύριο με την μουστάκα το πούρο και το κομπολόι. Εκτελέστε πρώτα τις ληφθείσες δικαστικές αποφάσεις χώνοντάς τον μέσα, για τα κακουργήματα που έχει καταδικατεί και μετά ελάτε να μας μιλήσετε για τα υπόλοιπα
Μεγάλε «ποιητά προστασίας του πολίτη» πρόσφατα Ελληνικό δικαστήριο ΑΘΩΩΣΕ 6 νεαρούς που ΕΧΤΙΣΑΝ τον αντιπρύτανη του Δημοκρίτειου Πανεπιστημίου μέσα στο ίδιο του το γραφείο με το αιτιολογικό οτι «τελούσαν υπό νομική πλάνη, θεωρώντας ότι στο πλαίσιο της διαμαρτυρίας αντίστοιχες ενέργειες καταγράφονται συχνά» και μας λέτε ότι θα κάνετε την οπλοκατοχή κακούργημα για να τρομάξετε τους κακούργους?
Μεγάλε «ποιητά προστασίας του πολίτη» γνωρίζετε ότι ο κόσμος ζει σε απόλυτο καθεστώς ανασφάλειας στο κράτος-κωμωδία που φτιάξατε παρέα με την ΝΔ τα τελευταία χρόνια? Όπως τον αποφασισμένο να σκοτώσει εκ προ μελέτης τρομοκράτη δεν τον σκιάζουν οι νόμοι, έτσι και τον φοβισμένο για την ζωή του πολίτη δεν τον αποτρέπουν από το δικαίωμα στην αυτοάμυνα μέτρα περί οπλοκατοχής
Στο ότι το θέμα της οπλοκατοχής πρέπει να επανεξεταστεί σοβαρά δεν πρόκειται να διαφωνήσει κανείς. Οι ολοκληρωτικές όμως απόψεις, ότι κάθε είδους και κάθε περίπτωση οπλοκατοχής είναι κακούργημα, οι οποίες έρχονται σε πανικό ΜΕΤΑ τα γεγονότα, είναι αστείες
Σε μια κοινωνία αγγέλων θα συμφωνούσα να πηγαίνει μέσα κάποιος ακόμα και για κατοχή νυχοκόπτη. Σε μια κοινωνία διαβόλων όμως σαν και αυτή που συστηματικά μας φτιάξατε, τα πράγματα δεν είναι μόνο μαύρα ή μόνο άσπρα
Τους πολίτες που μέχρι πριν 20 χρόνια κοιμούνταν με ΑΝΟΙΧΤΕΣ πόρτες και παράθυρα, και που τώρα πέφτουν καθημερινά θύματα αδίστακτων κακοποιών ΔΕΝ μπορείτε να τους βάζετε στο ίδιο τσουβάλι με τα καθάρματα.
Αφού η πολιτεία αποδεικνύεται ΑΝΙΚΑΝΗ να τους προστατέψει, τουλάχιστον ΜΕΣΑ στο σπίτι τους έχουν το δικαίωμα να εφαρμόσουν όποια στρατηγική άμυνας αυτοί νομίζουν ότι τους κάνει να νιώθουν ασφαλείς
Το ότι εσείς αποφασίσατε να αφοπλίσετε τα δικά σας «σπίτια», που δεν είναι άλλα από τα αστυνομικά τμήματα, με αποτέλεσμα να γελάνε και οι πέτρες, δεν σημαίνει ότι και ο απροστάτευτος πολίτης θα σταθεί σαν «κοτούλα λειράτη» μπροστά στην εγκληματικότητα που με την ανικανότητα σας εκθρέψατε.
Τις σκοπιές στα αστυνομικά τμήματα αν δεν βρεθεί κάποιος να σας ξυπνήσει όσο είναι καιρός, μπορεί τελικά να τις καταργήσετε
Την νοημοσύνη μας όμως είναι λίγο δύσκολο να την καταργήσετε και αυτή…
Την ανάρτηση έκανε ο ΑΓΡΥΠΝΟΣ ΦΡΟΥΡΟΣ στις Σάββατο, Οκτωβρίου 31, 2009
Ετικέτες ΑΝΑΔΗΜΟΣΙΕΥΣΕΙΣ, ΑΠΟΨΕΙΣ, ΚΑΤΣΙΚΑΣ, ΠΑΣΟΚ, ΠΟΛΙΤΙΚΗ, ΤΡΟΜΟΚΡΑΤΙΑ, BLOGS